CELEX: 62021TN0425
Language: fi
Date: 2021-07-10 00:00:00
Title: Asia T-425/21: Kanne 10.7.2021 – eSlovensko Bratislava v. komissio

25.10.2021   
            
            
               FI
            
            
               Euroopan unionin virallinen lehti
            
            
               C 431/41
            
         
      Kanne 10.7.2021 – eSlovensko Bratislava v. komissio
      (Asia T-425/21)
      (2021/C 431/49)
      Oikeudenkäyntikieli: englanti
      
         Asianosaiset
      
      
         Kantaja: eSlovensko Bratislava (Bratislava Staré Mesto, Slovakia) (edustaja: asianajaja B. Fridrich)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Verkkojen Eurooppa -välineeseen televiestintäsektorilla (liite 1) liittyvästä valinnasta ja tukien myöntämistä tehdyn täytäntöönpanopäätöksen C(2018)6712 muuttamisesta 21.10.2020 tehdyn komission täytäntöönpanopäätöksen C(2020) 7415 final, joka annettiin eSovensko Bratislavalle tiedoksi sähköpostilla 10.5.2021
               
            
                  —
               
               
                  velvoittamaan komission korvaamaan oikeudenkäyntikulut ja kulut tässä oikeudenkäynnissä
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jossa perusteina ovat olennaisten menettelymääräysten rikkominen, toimivallan ylittäminen, perussopimusten tai niiden soveltamiseksi annettujen sääntöjen rikkominen tai harkintavallan väärinkäyttö, erityisesti virheellinen oikeudellinen arviointi tosiseikoista ja toteamuksista (oikeutta hyvään hallintoon on loukattu, toimivallan ylittäminen, suhteellisuusperiaatteen loukkaaminen, oikeusvarmuuden periaatteen loukkaaminen, oikeusvaltiovaatimuksen noudattamatta jättäminen, luottamuksensuojan periaatteen loukkaaminen ja tosiseikkojen ja toteamusten virheellinen arviointi Verkkojen Eurooppa -välineeseen 2018-1 CEF Telecom liittyvää ehdotuspyyntöä CEF-TC-2018-1 koskevassa valinta- ja tukien myöntämismenettelyssä erityisesti eSovensko Bratislavan jättämän toimenpiteen nro 2018-SK-IA-0019 Slovak Safer Internet Centre V osalta).
               
            
                  2)
               
               
                  Toinen kanneperuste, jonka mukaan komissio on velvoitettava korvaamaan oikeudenkäyntikulut edellä mainittujen argumenttien ja riidanalaisen komission päätöksen mielivaltaisuuden takia.